cyanic-selkie/wikianc huggingface dataset:
ผู้เข้ามามีถิ่นที่อยู่ถาวร (สหรัฐ)
บัตรผู้เข้ามามีถิ่นที่อยู่ถาวรสหรัฐ (แบบ USCIS I-551) เดิมคือ บัตรการจดทะเบียนคนต่างด้าว หรือบัตรใบรับการจดทะเบียนคนต่างด้าว (แบบ INS I-151) เป็นบัตรประจำตัวรับรองความถูกต้องของสถานภาพผู้เข้ามามีถิ่นที่อยู่ถาวรของคนต่างด้าวในสหรัฐ มีชื่อเรียกอย่างไม่เป็นทางการว่า กรีนการ์ด ("บัตรเขียว") เพราะมีสีเขียวตั้งแต่ปี 2489 ถึง 2507 และเมื่อวันที่ 11 พฤษภาคม 2553 มีการเปลี่ยนกลับมาเป็นสีเขียวอีกครั้ง กรีนการ์ดยังหมายถึงกระบวนการการเข้าเมืองของการมาเป็นผู้เข้ามามีถิ่นที่อยู่ถาวร กรีนการ์ดใช้เป็นหลักฐานว่าผู้ถือบัตร ผู้เข้ามามีถิ่นที่อยู่ถาวรชอบด้วยกฎหมาย (lawful permanent resident) ได้รับผลประโยชน์การเข้าเมืองอย่างเป็นทางการ ซึ่งรวมการอนุญาตให้พำนักและเข้าทำงานในสหรัฐ ผู้ถือต้องคงไว้ซึ่งสถานภาพผู้เข้ามามีถิ่นที่อยู่ถาวร และอาจถูกขับออกจากสหรัฐได้หากไม่เป็นไปตามเงื่อนไขบางประการของสถานภาพนี้
เดิมราชการการเข้าเมืองและแปลงสัญชาติ (INS) เป็นผู้ออกกรีนการ์ด แต่รัฐบัญญัติความมั่นคงมาตุภูมิปี 2002 (Pub. L. No. 107–296, 116 Stat. 2135) ยุบ INS และแยกหน่วยงานเดิมเป็นสามส่วนประกอบในกระทรวงความมั่นคงแห่งมาตุภูมิ (DHS) ส่วนแรก ราชการความเป็นพลเมืองและการเข้าเมืองสหรัฐ (USCIS) จัดการคำขอรับผลประโยชน์การเข้าเมือง อีกสองหน่วยงานถูกตั้งขึ้นเพื่อดูแลการทำหน้าที่เดิมของ INS คือ การบังคับการเข้าเมือง ได้แก่ การบังคับการเข้าเมืองและอากรศุลกากรสหรัฐ (U.S. Immigration and Customs Enforcement) และการคุ้มครองอากรศุลกากรและเขตแดนสหรัฐ (U.S. Customs and Border Protection) ตามลำดับ
ผู้เข้ามามีถิ่นที่อยู่ถาวรชอบด้วยกฎหมายของสหรัฐตั้งแต่อายุสิบแปดขึ้นไปต้องถือกรีนการ์ดตัวจริงตลอดเวลา หากไม่สามารถทำได้จะเป็นการละเมิดรัฐบัญญัติการเข้าเมืองและสัญชาติ โดยมีโทษปรับไม่เกิน 100 ดอลลาร์สหรัฐ หรือจำคุกไม่เกิน 30 วัน หรือทั้งจำทั้งปรับ สำหรับแต่ละกระทง มีเฉพาะรัฐบาลกลางเท่านั้นที่กำหนดบทลงโทษเหล่านี้ได้
กรีนการ์ดมีผลใช้ได้เป็นเวลา 10 ปีสำหรับผู้เข้ามามีถิ่นที่อยู่ถาวร และ 2 ปีสำหรับผู้เข้ามามีถิ่นที่อยู่ถาวรแบบมีเงื่อนไข หลังพ้นระยะนี้ ต้องต่ออายุหรือเปลี่ยนการ์ด
เพเทอร์ เฮอเกิล
เพเทอร์ เฮอเกิล (Peter Högl; 19 สิงหาคม ค.ศ. 1897 - 2 พฤษภาคม ค.ศ. 1945) เป็นเจ้าหน้าที่ทหารเยอรมันที่ครองยศตำแหน่งเป็นเอ็สเอ็ส-โอเบอร์ชตวร์มบันฟือเรอร์ (พันโท) ซึ่งเป็นสมาชิกคนหนึ่งในหน่วยคุ้มกันของอดอล์ฟ ฮิตเลอร์ เขาใช้เวลาอยู่ในฟือเรอร์บุงเคอร์ ณ กรุงเบอร์ลินในช่วงท้ายของสงครามโลกครั้งที่สอง เฮอเกิลถูกยิงจนได้รับบาดเจ็บสาหัสและเสียชีวิตในเวลาต่อมาในวันที่ 2 พฤษภาคม ค.ศ. 1945 ในขณะที่เขากำลังพยายามจะข้ามสะพานไวเดินดัมเมอร์ (Weidendammer) และต้องต่อสู้กับทหารรัสเซียแห่งกองทัพแดงเพื่อที่จะฝ่าออกไปจากกรุงเบอร์ลินในขณะที่ยังลุกเป็นไฟจากสงคราม
ยุทธนา แสนเสน่ห์
ยุทธนา แสนเสน่ห์ เกิดเมื่อวันที่ 23 สิงหาคม พ.ศ. 2507 เป็นนายแบบ นักแสดง ชาวกรุงเทพฯ โดยกำเนิด เป็นบุตรชายคนเดียวของคุณพ่อ คุณแม่ที่รับราชการ
เขาก้าวสู่วงการบันเทิงขณะศึกษาอยู่ที่พาณิชย์ พระนคร โดยได้เริ่มถ่ายลงนิตยสารมากมาย และก้าวสู่วงการภาพยนตร์แม้ว่าจะเคยปฏิเสธการติดต่อมาหลายครั้ง เพราะขณะนั้นยังเรียนหนังสืออยู่ เมื่อใกล้เรียนจบจึงมีเวลามากขึ้น แสดงภาพยนตร์เรื่องแรกคือ วันแห่งความรัก แสดงคู่กับ ใหม่ สิริวิมล, สรยุทธ คณาณุรักษ์, โจ เสมอใจ และ อนันต์ บุนนาค จากนั้นแสดง ก้อโอเคนะ แสดงคู่กับ นาถยา แดงบุหงา, กว่าดอกรักจะบาน แสดงคู่กับ เพ็ญ พิสุทธิ์
เขาทำงานร่วมกับต่างชาติ โดยครั้งแรกถ่าย โฆษณานาฬิกา เสื้อผ้าที่ฝรั่งเศส และต่อมาถ่ายกับนิตยสาร เพลย์เกิร์ล ราวปี พ.ศ. 2527 แต่ไม่ได้รับเลือกลง ยุทธออกจากวงการไปทำธุรกิจซื้อขายรถมือสองอยู่ 1 ปี ก่อนกลับมาถ่ายแบบอีกครั้ง
พระเจ้าบรมวงศ์เธอ พระองค์เจ้าประดิษฐาสารี
พระเจ้าบรมวงศ์เธอ พระองค์เจ้าประดิษฐาสารี (19 กรกฎาคม พ.ศ. 2408 — 18 มีนาคม พ.ศ. 2505) พระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาดวงคำ พระราชนัดดาในเจ้าอนุวงศ์แห่งเวียงจันทน์ และเป็นพระบรมวงศ์ที่พระชันษาสูงสุดในราชวงศ์จักรี
ฟิเนส
ฟิเนส (Finesse) เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม ทเวนตีฟอร์แครัตแมจิก (ค.ศ. 2016) ประพันธ์คำร้องโดย Mars, Philip Lawrence, Christopher Brody Brown, James Fauntleroy, Johnathan Yip, Ray Romulus, Jeremy Reeves และ Ray McCullough II เพลงในเวอร์ชันต้นฉบับติดชาร์ต อันดับที่ 199 ใน French SNEP charts ปี ค.ศ. 2016 ในวันที่ 4 มกราคม ค.ศ. 2018 ได้ออกจำหน่ายเวอร์ชันรีมิกซ์กับ Cardi B
พระเจ้าบรมวงศ์เธอ พระองค์เจ้าประดิษฐาสารี
พระประวัติ
พระเจ้าบรมวงศ์เธอ พระองค์เจ้าประดิษฐาสารี ประสูติเมื่อวันพุธ เดือน 8 แรม 11 ค่ำ ปีฉลู ตรงกับวันที่ 19 กรกฎาคม พ.ศ. 2408 เป็นพระราชธิดาพระองค์ที่ 75 ในพระบาทสมเด็จพระจอมเกล้าเจ้าอยู่หัว และที่ 2 ของเจ้าจอมมารดาดวงคำ (เดิม เจ้าหนูมั่นแห่ง; พระธิดาในเจ้าคลี่ และพระราชนัดดาในเจ้าอนุวงศ์แห่งเวียงจันทน์) มีพระโสทรเชษฐภคินีพระองค์หนึ่ง คือ พระเจ้าบรมวงศ์เธอ พระองค์เจ้านารีรัตนา ด้วยพระมารดาเป็นเจ้าจากเวียงจันทร์พระบรมชนกนาถจึงมีพระราชดำรัสเรียกพระองค์ว่า ลูกลาวน้อย
พระองค์เป็นผู้ให้การอุปถัมภ์หม่อมราชวงศ์ชื่น นพวงศ์ ซึ่งต่อมาได้ครองสมณศักดิ์เป็นสมเด็จพระสังฆราชเจ้า กรมหลวงวชิรญาณวงศ์ สมเด็จพระสังฆราชพระองค์ที่ 13 แห่งกรุงรัตนโกสินทร์ เมื่อครั้งยังทรงพระเยาว์
ในพระราชพิธีเฉลิมพระราชมณเฑียร พระราชพิธีบรมราชาภิเษก พุทธศักราช 2493 พระเจ้าบรมวงศ์เธอ กรมหลวงทิพยรัตนกิริฎกุลินี และพระเจ้าบรมวงศ์เธอ พระองค์เจ้าประดิษฐาสารี ในฐานะที่เป็นพระบรมวงศ์ฝ่ายในที่มีพระอาวุโสสูงสุด (รองจากสมเด็จพระศรีสวรินทิราบรมราชเทวี พระพันวัสสาอัยยิกาเจ้า) จึงเป็นผู้ทำหน้าที่ปูลาดพระที่ถวายพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินี ในคราวนั้น
พระเจ้าบรมวงศ์เธอ พระองค์เจ้าประดิษฐาสารี สิ้นพระชนม์เมื่อวันที่ 18 มีนาคม พ.ศ. 2505 สิริพระชันษา 96 ปี นับเป็นพระราชบุตรในพระบาทสมเด็จพระจอมเกล้าเจ้าอยู่หัวที่มีพระชันษาสูงที่สุดและมีพระชนม์ชีพเป็นพระองค์สุดท้าย และเป็นพระบรมวงศ์ที่พระชันษาสูงสุดในพระราชวงศ์จักรี โดยมีพระชันษายืนยาวถึง 6 แผ่นดิน ในการนี้ พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินไปในการพระราชทานเพลิงพระศพ ณ พระเมรุวัดเทพศิรินทราวาส ในวันที่ 4 กรกฎาคม พ.ศ. 2505 ต่อมามีการเปลี่ยนวันหมายกำหนดการเสด็จฯ พระราชทานเพลิงพระศพ เป็นวันที่ 12 กรกฎาคม พ.ศ. 2505 การนี้ เจ้าชายวงศ์สว่าง มกุฎราชกุมารแห่งลาว เสด็จฯ แทนพระองค์ ทรงร่วมพระพิธีดังกล่าวด้วย
มาร์ทีน บรุนเนอร์
มาร์ทีน บรุนเนอร์ (Martin Brunner) เกิดวันที่ 23 เมษายน ค.ศ. 1963 ที่ซูริก เป็นอดีตผู้รักษาประตูฟุตบอลชาวสวิส ผู้ลงเล่นร่วมกับฟุตบอลทีมชาติสวิตเซอร์แลนด์ 36 ครั้ง โดยเขาได้รับเลือกให้เข้าร่วมการแข่งฟุตบอลโลก 1994
ผลงานในระดับอาชีพ
บุนเนอร์เป็นผู้ทำหน้าที่ในตำแหน่งผู้รักษาประตู โดยเริ่มมีผลงานระดับอาชีพในทีมกราสฮอปเปอร์คลับซูริกที่ซึ่งเขาร่วมเล่นมาเป็นระยะเวลาสิบเอ็ดปี และในปี ค.ศ. 1994 เขาได้ย้ายไปอยู่ร่วมกับโลซานชปอร์ท และได้เป็นนักฟุตบอลทีมชาติสวิตเซอร์แลนด์ผู้เข้าร่วมฟุตบอลโลก 1994 รอบสุดท้าย แต่ไม่ได้รับเลือกให้ลงเล่น
ถ้าเรียกมันว่ารัก
"ถ้าเรียกมันว่ารัก" เป็นเพลงประกอบละครโทรทัศน์เรื่อง แอบรักออนไลน์ ทางช่อง 3 ขับร้องโดย ภพธร สุนทรญาณกิจ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 30 ธันวาคม พ.ศ. 2557 เพลงนี้เป็นเพลงที่บอกถึงอาการสับสนในหัวใจ ว่าอาการกระวนกระวายที่เกิดขึ้นนั้นเรียกว­่า “รัก” ได้หรือเปล่า
ทรรศนะคาทอลิกต่อบัญญัติสิบประการ
ทรรศนะคาทอลิกต่อบัญญัติสิบประการ (Ten Commandments in Catholic theology) เป็นการกำหนดบัญญัติสิบประการโดยพระสันตปาปา เพื่อเป็นแนวทางให้กับคริสต์ศาสนิกชนนิกายโรมันคาทอลิกทั่วโลก โดยการกำหนดรูปแบบข้อบัญญัตินี้เรียกว่า คำสอนพระศาสนจักรคาทอลิก ซึ่งถือตามฉบับนักบุญออกัสติน ใช้ในนิกายโรมันคาทอลิกทั่วโลก
ห้ามทำรูปเคารพสำหรับตน
เนื่องจากนิกายโรมันคาทอลิกมีรูปปั้นพระเยซู แม่พระ และนักบุญ เป็นจำนวนมาก เมื่อครั้งเกิดการปฏิรูปศาสนาช่วงการแตกแยกออกเป็นนิกายโปรเตสแตนต์ (ค.ศ. 1517-1648) พระศาสนคาทอลิกได้จัดเรียงบทบัญญัติ 10 ประการใหม่ ตามที่นักบุญออกัสตินแห่งฮิปโปใช้เมื่อช่วงคริสต์ศตวรรษที่ 4 โดยนำข้อห้ามทำรูปเคารพสำหรับตน จากเดิมเป็นบัญญัติข้อที่ 2 ไปรวมและต่อท้ายจากข้อที่ 1 และไม่แสดงข้อความ เพื่อเป็นการหลีกเลี่ยงการตอบคำถามที่ว่า นิกายโรมันคาทอลิกมีรูปเคารพมากมาย แต่พระสันตปาปาระบุว่าเป็นเพียงรูปปั้นเพื่อการระลึกถึงเท่านั้น และยังให้ความเห็นอีกว่า การห้ามมีพระเจ้าอื่นใดนอกเหนือจากพระยาห์เวห์ก็เป็นกฎที่ห้ามสร้างรูปเคารพอยู่แล้ว แต่ศาสนิกคณะอื่น ๆ เช่น ศาสนายูดาห์ ศาสนาคริสต์ (นิกายอีสเทิร์นออร์โธด็อกซ์), (นิกายโปรเตสแตนต์) และศาสนาอิสลาม ให้ความเห็นว่าเป็นรูปเคารพที่องค์พระผู้เป็นเจ้าห้ามสร้างไว้ แต่พระศาสนจักรพยายามหลีกเลี่ยงการตอบคำถามนี้ต่อสาธารณะชนและกล่าวว่าผู้ที่ไม่เห็นด้วยก็เป็นฝ่ายโปรเตสแตน์ ซึ่งแปลว่าคัดค้าน และการที่ไม่แสดงข้อความนี้ ทำให้ ศาสนาคริสต์ฝ่ายโปรเตสแตนต์ (คริสตจักรลูเทอแรน) ตัดข้อ"ห้ามทำรูปเคารพสำหรับตน"ออกไปในที่สุด ซึ่งในคริสตจักรลูเทอแรนนี้ ปัจจุบันไม่มีข้อห้ามทำรูปเคารพสำหรับตนอีกด้วย ในภายหลังคริสตจักรแองกลิคันจึงใช้บัญญัติ 10 ประการตามพระศาสนจักร
ในศาสนายูดาห์ ซึ่งเดิมโมเสสได้รับแผ่นศิลาพระโอวาทจากพระยาห์เวห์บนภูเขาซีนาย โดยหลักฐานใหม่ค้นพบว่า ตามความจริงแล้วแผ่นศิลาได้กำหนดข้อบัญญัติ 10 ประการนี้เป็นรายบรรทัด ซึ่งเป็นสารบบบัญญัติที่พบได้ในแบบนิกายโปรเตสแตนต์ นิกายออร์ทอดอกซ์ และศาสนายูดาห์ใช้ในปัจจุบัน จึงสรุปได้ว่า ศาสนายูดาห์ ศาสนาคริสต์นิกายโรมันคาทอลิก (สมัยก่อนการปฏิรูปศาสนา) และศาสนาคริสต์นิกายโปรเตสแตนต์ (ส่วนใหญ่) เรียงสารบบข้อบทบัญญัติเป็นแบบเดียวกัน คือแบบเซปตัวจินต์ แต่เมื่อมีการปฏิรูปศาสนาฝ่ายโปรเตสแตนต์ จึงทำให้นิกายโรมันคาทอลิก โยกย้ายพระบัญญัติใหม่ตามรูปแบบของนักบุญออกัสตินแห่งฮิปโป เพื่อให้เกิดความแตกต่างและเป็นผลจากการเมืองศาสนาในกรุงโรมสมัยนั้น
การค้นพบซากเมือง Dura-Europos synagogue นอกจากจะมีความสำคัญทางประวัติศาสตร์แล้ว ยังมีความสำคัญทางศาสนาอย่างมาก เพราะการค้นพบศาลาธรรมของศาสนายูดาห์ที่คาดอายุว่าอยู่ในช่วง ค.ศ.200 ที่อยู่ในสภาพสมบูรณ์ พบว่าปรากฏภาพจิตรกรรมบรรยายเรื่องราวในพันธสัญญาเดิม ทั้งโมเสส เอสเธอร์ อยู่รอบศาลาธรรมและแท่นบูชา อันเป็นการสะท้อนให้เห้นมุมมองของคำว่า "รูปเคารพ" ในทัศนะชาวยิวโบราณนั้น ไม่ใช่การห้ามมีรูปภาพทางศาสนาทุกชนิดอยู่ในวิหารหรือศาลาธรรมเหมือนกับศาสนาอิสลาม ที่อนุญาติเฉพาะการมีตัวหนังสือเท่านั้น
ห้ามโลภ
พระบัญญัติรูปแบบของนักบุญออกัสตินแห่งฮิปโป ข้อ "อย่าปลงใจผิดประเวณีและอย่ามักได้ทรัพย์สินของผู้อื่น" แต่เดิมถูกรวมไว้ในข้อ 10 คือ"ห้าม​โลภ​" แต่เมื่อมีการย้ายข้อ "ห้ามทำรูปเคารพสำหรับตน" ไปข้อ 1 ทำให้เกิดช่วงว่างที่ทำให้บัญญัติ 10 ประการไม่ครบ 10 ข้อ เหลือเพียง 9 ข้อ แต่ด้วยทั่วโลกได้รู้จักบัญญัติ 10 ประการก่อนแล้วและเกรงว่าทั่วโลกจะไม่ให้การยอมรับ จึงจำเป็นต้องแยกข้อ "ห้ามโลภ" ออกเป็นสองข้อ และเลื่อนข้อจากเดิม 3-9 ไปเป็นข้อ 2-8 และระบุข้อ 9 ว่า "อย่าปลงใจผิดประเวณี" และข้อ 10 ว่า "อย่ามักได้ทรัพย์สินของผู้อื่น" โดยนักบุญออกัสตินให้ความเห็นว่า ความโลภแบ่งออกเป็น 2 ประเภท คือโลภในของของเพื่อนบ้าน เช่น ภรรยา และโลภในสิ่งที่เป็นสิ่งของหรือทรัพย์ของเพื่อนบ้าน เช่น บ้านเรือน ทาส โค ลา สิ่งของต่าง ๆ โดยรูปแบบคำสอนพระศาสนจักรคาทอลิกอ้างอิงตามรูปแบบของนักบุญออกัสตินแห่งฮิปโปและในหนังสือเฉลยธรรมบัญญัติ จึงทำให้เกิดความแตกต่างไปจากรูปแบบเซปตัวจินต์ที่อ้างอิงตามแผ่นศิลาพระโอวาทของโมเสสและในหนังสืออพยพ และเมื่อมีการแปลมาเป็นภาษาไทยจึงเปลี่ยนบริบทจาก ห้ามโลภ เป็น อย่าปลงใจและอย่ามักได้
ซูเปอร์โบวล์ครั้งที่ 41
ซูเปอร์โบวล์ครั้งที่ 44 (Super Bowl XLI) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2007 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Chicago Bears กับแชมป์อเมริกันฟุตบอลคอนเฟอเร็นซ์ (AFC) อินดีแอนาโพลิส โคลทส์ โดยทีมอินดีแอนาโพลิส โคลทส์ เอาชนะ ทีม Chicago Bears ในคะแนน 29–17 เกมนี้จะจัดในวันอาทิตย์ที่ 4 กุมภาพันธ์ ค.ศ. 2007 ที่สนามDolphin Stadium ในเมืองMiami Gardens, Florida
การถ่ายทอดสดของเกมใน CBS ทำให้เข้าถึงผู้ชมในสหรัฐอเมริกาโดยเฉลี่ยประมาณ 93.2 ล้านคน ทำให้ซูเปอร์โบวล์มีคนดูมากที่สุดอันดับที่ 5 ในช่วงการแสดงช่วงพักครึ่ง เฮดหลักของโชว์คือ พรินซ์ โดยติดอันดับผู้ชมทางโทรทัศน์เป็น 140 ล้านคน และได้รับการยกย่องอย่างกว้างขวางจากนักวิจารณ์เพลง
นีวเวอร์แกร์เกิน
นีวเวอร์แกร์เกิน (Nieuwerkerken) เป็นเทศบาลในมณฑลลิมเบิร์กของประเทศเบลเยียม ด้วยประชากรประมาณ 6,600 คน ภายในพื้นที่ 2,237 เฮกตาร์ จึงทำให้นีวเวอร์แกร์เกินเป็นหนึ่งในเทศบาลที่เล็กที่สุดของมณฑลลิมเบิร์ก เมืองที่อยู่รอบนีวเวอร์แกร์เกินได้แก่ เคตแบ็ตส์ในมณฑลเฟลมิชบราบันต์ทางตะวันตก, แฮร์ก-เดอ-สตัดในทางเหนือ, ฮัสเซิลต์ทางตะวันออกเฉียงเหนือ, อัลเกินทางตะวันออก และซินต์-เตรยเดินทางใต้
กลาสโกว์
กลาสโกว์ (Glasgow; Glesca หรือ Glesga; Glaschu) เป็นเมืองที่ใหญ่ที่สุดของสกอตแลนด์ ตั้งอยู่บนแม่น้ำไคลด์ ชาวกลาสโกว์รู้จักกันในชื่อ กลาสวีเจียนส์ (Glaswegians) นอกจากนี้กลาสวีเจียนส์ยังเป็นชื่อสำเนียงท้องถิ่นอีกด้วย ซึ่งนิยมเรียกกันว่า "Glasgow Patter"
เมืองกลาสโกว์นั้นถือเป็นเมืองใหญ่ในสหราชอาณาจักรที่มีความเจริญรุ่งเรืองและล้ำหน้ามากที่สุดเมืองหนึ่ง ตั้งแต่ในศตวรรษที่ 16 เมืองกลาสโกว์เติบโตขึ้นอย่างรวดเร็วเนื่องจากการเป็นเมืองท่าใหญ่ของมหาสมุทรแอตแลนติก จากนั้นในศตวรรษที่ 19 อุตสาหกรรมเหล็ก การต่อเรือ และยานยนต์ได้เติบโตขึ้นจนเป็นผลทำให้ผู้คนหลั่งไหลเข้ามา ในที่สุด กลาสโกว์กลายเป็นเมืองที่สามของยุโรปที่มีจำนวนประชากรเกินหนึ่งล้านคน รองจากลอนดอนและปารีส และกลายเป็นเมืองสำคัญอันดับสองของสหราชอาณาจักรรองจากลอนดอน
ในปัจจุบัน เมืองกลาสโกว์ยังคงความเป็นศูนย์กลางการค้า ขายปลีก วิศวกรรม และอุตสาหกรรมต่อเรือ ของสก็อตแลนด์ นอกจากนั้นทางด้านต่างๆเช่นการเงินการธนาคาร กลาสโกว์เป็นเมืองทางการเงิน (Financial Centre) ที่ใหญ่เป็นอันดับสามของ UK โดยมี International Financial District (IFSD) ที่เป็นที่ตั้งของบริษัทเงินทุนและธนาคารมากมาย ยกตัวอย่างเช่น 8 ใน 10 แห่งของบริษัทประกันภัยใน UK มีสำนักงานตั้งอยู่ในเมืองกลาสโกว์ บริษัททางการเงินขนาดใหญ่ของโลกเช่น เจพี มอร์แกน แบงค์บาร์เคล และมอร์แกน สแตนเลย์ ต่างก็มีสาขาตั้งอยู่ในบริเวณนี้
วิกิพีเดียภาษากาตาลา
วิกิพีเดียภาษากาตาลา (Viquipèdia en català) หรือ วิกิพีเดียภาษาบาเลนเซีย (Viquipèdia en valencià) เป็นสารานุกรมวิกิพีเดียที่จัดทำขึ้นในภาษากาตาลา (รวมภาษาบาเลนเซีย) เริ่มสร้างเมื่อ 16 มีนาคม ค.ศ. 2001 ปัจจุบันวิกิพีเดียภาษากาตาลามีบทความ 0 บทความ วิกิพีเดียภาษานี้มีชื่อเสียงจากการมีบทความที่มีคุณภาพจำนวนมาก ซึ่งแสดงให้เห็นถึงการแสดงออกทางออนไลน์ที่สำคัญของภาษากาตาลา แม้ว่าจะมีสถานะเป็นภาษาชนกลุ่มน้อยก็ตาม
กลาสโกว์
กลาสโกว์ยังเป็นอีกเมืองหนึ่งที่ได้รับความสนใจอย่างมากจากนักท่องเที่ยว ทั้งนี้เนื่องจากความหลากหลายของกิจกรรมที่สามารถหาทำได้ในเมืองใหญ่แห่งนี้ เช่น ช้อบปิ้ง sightseeing งานเทศกาล พิพิธภัณฑ์ ดูหนังฟังเพลง ด้วยความสวยงามของสถาปัตยกรรมบวกกับการที่มีศิลปินมากมายทำให้ในปี 1990 เมืองแห่งนี้ได้รับการยกย่องให้เป็น เมืองแห่งสถาปัตยกรรมและวัฒนธรรมของยุโรป (Europe’s City of Architecture & Culture) แหล่ง ช็อบปิ้งในกลาสโกว์นั้นมีขนาดใหญ่ที่สุดในประเทศ เมืองกลาสโกว์มีมหาวิทยาลัยสามแห่ง ประกอบไปด้วย มหาวิทยาลัยกลาสโกว์ มหาวิทยาลัยสแตรธไคลด์ และ มหาวิทยาลัยกลาสโกว์ คาเลโดเนียน
วิกิพีเดียภาษากาตาลา
ประวัตื
ในวันที่ 16 มีนาคม ค.ศ. 2001 จิมมี เวลส์ประกาศว่าตนต้องการสร้างวิกิพีเดียในภาษาอื่น และระบุด้วยว่ามีความสนใจในการสร้างรุ่นภาษากาตาลา เริ่มแรกได้ทำการทดสอบในdeutsche.wikipedia.com และไม่กี่นาทีต่อมา จึงสร้างวิกิพีเดียภาษากาตาลาขึ้นในโดเมน catalan.wikipedia.com
การกล้ำสัญญาณ
การกล้ำสัญญาณ หรือ (Modulation) ในอุปกรณ์อิเล็กทรอนิกส์และ โทรคมนาคม การ (ควบ) กล้ำสัญญาณเป็นกระบวนการของการปรับเปลี่ยนลักษณะสมบัติอย่างใดอย่างหนึ่งหรือหลายๆอย่างของรูปสัญญาณคลื่นพาห์ (สัญญาณที่เป็นตัวขนส่งความถี่สูง) ด้วยสัญญาณข้อมูลที่จะถูกส่งผ่าน เช่น กระแสบิตดิจิตอล(digital bit stream)หรือสัญญาณเสียงอนาล็อก การกล้ำสัญญาณรูปคลื่นไซน์จะแปลงสัญญาณข้อความ baseband เป็นสัญญาณ passband
โมดูเลเตอร์เป็นอุปกรณ์กล้ำสัญญาณ, demodulator (บางครั้งเรียกว่า demod) เป็นอุปกรณ์ที่ทำงานตรงกันข้ามกับการกล้ำส้ญญาณ, โมเด็ม (จาก modulator-demodulator) สามารถทำงานได้ทั้งสองอย่าง
จุดมุ่งหมายของการกล้ำสัญญาณดิจิตอลคือการโอนย้ายกระแสบิตดิจิตอลผ่านช่อง bandpass แอนะล็อก ตัวอย่างเช่นผ่านทางเครือข่ายโทรศัพท์ (PSTN) (ที่ซึ่งตัวกรอง bandpass จะจำกัดช่วงความถี่ไว้ที่ 300-3400 Hz ซึ่งเป็นความถี่เสียงที่มนุษย์ได้ยิน) เช่น บริการ ADSL หรือ ผ่านทางแถบความถี่วิทยุที่มีอยู่อย่างจำกัด
จุดมุ่งหมายของการกล้ำสัญญาณอะนาล็อกคือการโอนย้ายสัญญาณแอนะล็อก baseband (หรือ lowpass) เช่นสัญญาณเสียงหรือสัญญาณทีวี ผ่านช่องทาง bandpass แบบอะนาล็อกที่ความถี่ที่แตกต่างกันเช่นในช่วงแถบความถี่วิทยุที่จำกัดหรือช่องทางเครือข่ายเคเบิลทีวี
การกล้ำสัญญาณแอนะล็อกและดิจิตอลช่วยอำนวยความสะดวกในการมัลติเพล็กซ์แบบแบ่งความถี่ (Frequency Division Multiplex) หรือ FDM ที่หลาย ๆ สัญญาณข้อมูลความถี่ต่ำที่ผ่านการกรองมาแล้วจะถูกโอนพร้อมกันผ่านทางสื่อทางกายภาพเดียวกันที่ใช้ร่วมกัน โดยการใช้ช่อง passband แยกจากกัน (หลายความถี่คลื่นพาหะที่แตกต่างกัน)
จุดมุ่งหมายของวิธีการกล้ำสัญญาณดิจิทัล baseband หรือที่เรียกว่า line coding ก็เพื่อที่จะถ่ายโอนกระแสบิตดิจิตอลผ่านช่องทางเบสแบนด์ โดยทั่วไปก็คือลวดทองแดงที่ไม่กรอง เช่นบัสแบบอนุกรมหรือสายแลน
ในตัวสังเคราะห์เพลง, การกล้ำสัญญาณอาจถูกใช้ในการสังเคราะห์รูปคลื่นต่าง ๆ ด้วยคลื่น ความถี่เสียงกว้างโดยการใช้ oscillator จำนวนน้อย ในกรณีนี้ความถี่คลื่นพาหะโดยทั่วไปจะ อยู่ในลำดับเดียวกันหรือต่ำกว่าสัญญาณที่มากล้ำมาก ๆ ดูตัวอย่าง frequency modulation synthesis หรือ ring modulation synthesis
วิธีกล้ำส้ญญาณแอนะล็อก
ในการกล้ำสัญญาณแอนะล็อก การกล้ำจะถูกนำไปใช้อย่างต่อเนื่องเพื่อตอบสนองต่อสัญญาณข้อมูลแอนะล็อก เทคนิคการกล้ำแบบแอนะล็อกที่พบบ่อย คือ
วิธีกล้ำสัญญาณดิจิทัล
ในการกล้ำสัญญาณดิจิตอล คลื่นพาห์แบบแอนะล็อกจะถูกกล้ำโดยสัญญาณที่ไม่ต่อเนื่อง วิธีการกล้ำดิจิตอลถือได้ว่าเป็นการแปลงดิจิตอลให้เป็นอะนาล็อก และ การ demodulation ที่สอดคล้องก็คือการแปลงแอนะล็อกเป็นดิจิตอล การเปลี่ยนแปลงของสัญญาณคลื่นพาห์จะถูกเลือกจากจำนวนที่แน่นอนของสัญลักษณ์ (symbol) M (อักษรที่ถูกกล้ำ)
ตัวอย่างเช่น สายโทรศัพท์ถูกออกแบบมาสำหรับการถ่ายโอนเสียงออดิโอ เช่น โทนเสียง และไม่ใช่บิตดิจิตอล (ศูนย์กับหนึ่ง) อย่างไรก็ตามคอมพิวเตอร์อาจสื่อสารผ่านสายโทรศัพท์ด้วยวิธีการของโมเด็ม ซึ่งแทนบิตดิจิตอลด้วยโทนเสียงที่เรียกว่า สัญลักษณ์ ถ้ามีสี่สัญลักษณ์ (ตรงกับเครื่องดนตรีที่สามารถสร้างเสียงที่แตกต่างกันสี่อย่าง อย่างละครั้ง) สัญลักษณ์แรก อาจจะเป็นบิตลำดับ 00, ลำดับที่สองเป็น 01, ลำดับที่สามเป็น 10 และ ลำดับที่สี่เป็น 11 ถ้าโมเด็มเล่นเพลงประกอบด้วยอัตรา 1000 เสียงต่อวินาที อัตราสัญลักษณ์ก็จะมี 1000 สัญลักษณ์/วินาที หรือบอด เนื่องจากแต่ละโทนเสียง (เช่นสัญลักษณ์) หมายถึงข้อความที่ประกอบด้วยสองบิตดิจิตอลในตัวอย่างนี้ อัตราบิตจึงเป็นสองเท่าของอัตราสัญลักษณ์ นั่นคือ 2000 บิตต่อวินาที สิ่งนี้จะคล้ายกับเทคนิคที่ใช้โดยโมเด็ม dialup ซึ่งตรงข้ามกับโมเด็ม DSL
อ้างอิงถึงคำนิยามอันหนึ่งของสัญญาณดิจิตอล, สัญญาณที่ถูกกล้ำจะเป็นสัญญาณดิจิตอล และอ้างถึงข้อกำหนดอื่น การกล้ำเป็นรูปแบบของการแปลงดิจิตอลให้เป็นแอนะล็อก ตำรา ส่วนใหญ่จะพิจารณารูปแบบการกล้ำดิจิตอลว่าเป็นรูปแบบของการส่งผ่านดิจิตอล (digital transmission)ที่มีความหมายเหมือนกับการส่งผ่านข้อมูล (data transmission); น้อยมากที่จะพิจารณาว่ามันเป็นการส่งผ่านแบบแอนะล็อก (analog transmission)
พื้นฐานวิธีการกล้ำสัญญาณดิจิทัล
พื้นฐานส่วนใหญ่ของเทคนิคการกล้ำดิจิตอลจะขึ้นอยู่กับ คีย์ :
ใน QAM สัญญาณ inphase (หรือ I กับหนึ่งตัวอย่างที่เป็นรูปคลื่นโคไซน์) และ สัญญาณ quadrature phase อีกหนึ่งตัว (หรือ Q, กับอีกหนึ่งตัวอย่างเป็นคลื่นไซน์) จะเป็นการกล้ำแบบ AM ที่มีตัวเลขที่แน่นอนของความสูง แล้วนำมาบวกกัน มันจะสามารถเห็นได้ว่าเป็นระบบสองช่องทาง แต่ละช่องทางใช้ ASK ผลของสัญญาณที่ได้เทียบเท่ากับการรวมกันของ PSK และ ASK
ในทุกวิธีการข้างต้น แต่ละเฟสเหล่านี้ ความถี่หรือความสูงของคลื่นได้ถูกมอบหมายให้มีรูปแบบที่ไม่ซ้ำกันของบิตไบนารี โดยปกติ ในแต่ละเฟส ความถี่หรือความสูงจะเข้าระหัสเป็นจำนวนของบิตที่เท่ากันอันหนึ่ง ที่ประกอบด้วยสัญลักษณ์ที่เป็นตัวแทนจากเฟสใดเฟสหนึ่งที่เป็นความถี่หรือความสูง
ถ้าตัวอักษรประกอบด้วย M = 2^N สัญลักษณ์ทางเลือก แต่ละสัญลักษณ์แทนหนึ่งข้อความ ที่ประกอบด้วย N บิต ถ้าอัตราสัญลักษณ์(หรือเรียกว่าอัตราการรับส่งข้อมูล(baud rate)) เป็น f_{S} สัญลักษณ์/วินาที (หรือ บอด) อัตราการข้อมูลจะเป็น N f_{S} บิต/วินาที
ตัวอย่างเช่น สำหรับตัวอักษรที่ประกอบด้วย 16 สัญลักษณ์ แต่ละสัญลักษณ์ถูกแทนค่าด้วย 4 บิต ดังนั้นอัตราข้อมูลจึงเป็นสี่เท่าของอัตราบอด
ในกรณีของ PSK, ASK หรือ QAM ที่ซึ่งความถี่คลื่นพาห์ของสัญญาณกล้ำจะเป็นค่าคงที่ ตัวอักษรที่ถูกกล้ำมักจะแสดงเพื่อความสะดวกบนแผนภาพ constellation diagram ที่แสดง ความสูงของสัญญาณ I ที่แกน x และความสูงของสัญญาณ Q ที่แกน y สำหรับแต่ละสัญลักษณ์
การกล้ำ baseband ดิจิตอลหรือการเข้ารหัสสาย
บทความหลัก: line coding
คำว่า การกล้ำ baseband ดิจิตอล (หรือการส่ง baseband ดิจิตอล) หรือ line coding เป็นวิธีการถ่ายโอนกระแสบิตดิจิตอลผ่านช่อง baseband อนาล็อก (ช่อง lowpass) โดยใช้ขบวนของพั้ลส์ เช่นคือจำนวนที่ไม่ต่อเนื่องของหลายระดับสัญญาณ โดยการกล้ำแรงดันหรือกระแสในสายเคเบิลโดยตรง ตัวอย่างที่ใช้ทั่วไปคือ unipolar, non-return-to-zero (NRZ), แมนเชสเตอร์และเครื่องหมายอื่นผกผัน (AMI) codings
ภัทรพลฒ์ เดชพงษ์วรานนท์
ภัทรพลฒ์ เดชพงษ์วรานนท์ (เกิด 13 กรกฎาคม พ.ศ. 2541) เป็นนักแสดงชายชาวไทย สังกัดช่อง 7 เอชดี เข้าสู่วงการบันเทิงด้วยการชนะเลิศตำแหน่ง Smart Boy 2013 ในเวทีการประกวด ไทยซุปเปอร์โมเดลคอนเทสต์ 2013
ประวัติ
ภัทรพลฒ์ เดชพงษ์วรานนท์ มีชื่อเล่นว่า โดนัท เกิดเมื่อ วัน จันทร์ ที่ 13 กรกฎาคม พ.ศ. 2541 ที่อำเภอหางดง จังหวัดเชียงใหม่ มีชื่อเดิมว่า ภัทรพล ปินตา ได้รับรางวัลชนะเลิศจากการประกวดเวทีสมาร์ทบอย 2013 ของการประกวดไทยซุปเปอร์โมเดลคอนเทสต์ 2013 จบชั้นมัธยมศึกษาจากโรงเรียนหางดงรัฐราษฎร์อุปถัมภ์ จังหวัดเชียงใหม่ ปัจจุบันสำเร็จการศึกษาระดับปริญญาตรี คณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต วันอนุมัติสำเร็จการศึกษา วัน ศุกร์ ที่ 28 พฤษภาคม พ.ศ. 2564 และ วันเข้ารับพิธีประสาทปริญญาบัตร วัน อาทิตย์ ที่ 23 มกราคม พ.ศ. 2565
ศีลธรรมทั้งห้า
เพลง ศีลธรรมทั้งห้า หรือ  เป็นเพลงที่ขับร้องโดยเพ็ญศรี พุ่มชูศรีขณะยังเป็นเด็กหญิงอยู่ เป็นเพลงแรกของเพ็ญศรี พุ่มชูศรีที่มีการบันทึกแผ่นเสียง
คำร้อง-ทำนอง: ศิวะ วรนาฏ
หมึกพอล
หมึกพอล (Paul the Octopus, ; 26 มกราคม ค.ศ. 2008 – 26 ตุลาคม ค.ศ. 2010) เป็นหมึกยักษ์ที่มีประวัติในการทำนายผลการแข่งขัน ของฟุตบอลทีมชาติเยอรมนี ในการแข่งขันระดับนานาชาติ อย่างถูกต้องหลายครั้ง    หมึกพอลเกิดที่ประเทศอังกฤษ โดยในระยะแรก อาศัยอยู่ที่ซีไลฟ์ปาร์ก เมืองเวย์เมาท์ ของอังกฤษ แต่ต่อมาย้ายไปอยู่ที่ ซีไลฟ์อควาเรียม ในเมืองโอเบอร์เฮาเซิน ประเทศเยอรมนี
ก่อนการแข่งขันฟุตบอลของทีมชาติเยอรมนี หมึกพอลจะเลือกกินหอยแมลงภู่ที่ใส่ไว้ในกล่องพลาสติกใส ที่หนึ่งกล่องจะติดภาพธงชาติเยอรมนี และอีกกล่องจะติดภาพธงชาติของทีมคู่แข่งขันกับเยอรมนี โดยถ้าพอลเลือกกินในกล่องไหน คือการทำนายว่า ทีมนั้นได้รับชัยชนะ ระหว่างการแข่งขันของทีมชาติเยอรมนี ในฟุตบอลยูโร 2008 มีสถิติว่า หมึกพอลทำนายถูกต้อง มากกว่าร้อยละ 80 และในการแข่งขันฟุตบอลโลก 2010 หมึกพอลทำนายการแข่งขันของทีมชาติเยอรมนี ถูกต้องทั้งหมด (7 ครั้ง) ที่รวมถึงทายว่าทีมชาติเยอรมนีแพ้ให้ทีมชาติเซอร์เบียในรอบแบ่งกลุ่ม และทายว่าแพ้ให้ทีมชาติสเปนในรอบรองชนะเลิศ  และในรอบชิงที่ 3 ทายว่าทีมชาติเยอรมนีชนะทีมชาติอุรุกวัย นอกจากนี้ยังสามารถทายผลการแข่งขันฟุตบอลโลก 2010 นัดชิงชนะเลิศระหว่างทีมชาติเนเธอร์แลนด์และทีมชาติสเปนว่าทีมชาติสเปนจะชนะได้ถูกต้องอีกด้วย
หมึกพอลเริ่มเป็นที่สนใจของผู้คนตั้งแต่นัดที่เยอรมนีชนะอังกฤษ จนกระทั่งในการทำนายผลการแข่งขันฟุตบอลโลก 2010 ครั้งสุดท้าย มีการถ่ายทอดสดไปทั่วทวีปยุโรป และสร้างกระแสให้สวนสัตว์ต่างๆ ทั่วโลก นำเอาสัตว์มาทำนายผลการแข่งขันนัดชิงชนะเลิศของฟุตบอลโลกครั้งนี้ เช่น หลินปิง แพนด้ายักษ์ที่สวนสัตว์เชียงใหม่ ของไทย เป็นต้น
หมึกพอลตายเมื่อวันที่ 26 ตุลาคม พ.ศ. 2553 อายุ  2ปี  9เดือน ซีไลฟ์ อะควาเรียม พิพิธภัณฑ์สัตว์น้ำชื่อดังในเมืองโอเบอร์เฮาเซน ประเทศเยอรมนี เปิดตัว “หมึก พอล เดอะ เซคันด์” (Octopus Paul II) ทายาทของ “หมึกพอล” ที่ทำนายผลฟุตบอลโลก 2010 ได้อย่างแม่นยำ เมื่อวันพุธที่ 3 พฤศจิกายนที่ผ่านมา
ชนบท
ชนบท หมายถึง พื้นที่ทางภูมิศาสตร์ที่ตั้งอยู่นอกเมืองและนคร เป็นเขตแดนที่พ้นจากเมืองหลวงออกไป มีประชากรที่เลี้ยงชีพด้วยการเกษตรกรรมเป็นสำคัญ มีระเบียบสังคมที่สอดคล้องกับลักษณะชุมชนแบบหมู่บ้าน ตั้งบ้านเรือนเป็นกลุ่มก้อน หรือกระจัดกระจายตามลักษณะภูมิประเทศหรือตามประเพณีนิยม มีความหนาแน่นของประชากรน้อยกว่าในเมือง
ในปัจจุบันสังคมชนบทในประเทศไทยมีจำนวนที่ลดลง เนื่องจากการแพร่กระจายของความเป็นสังคมเมืองนั้น ได้แพร่กระจายเข้าสู่สังคมชนบท ทำให้วิถีชีวิตของชนบทจำเป็นต้องมีการปรับตัวเป็นสังคมเมืองมากขึ้น เราจึงค่อนข้างจะเห็นพื้นที่ ที่เป็นสังคมชนบทในปัจจุบันได้น้อยมาก เนื่องจากความเจริญในด้านสาธารณูปโภคและวิถีชีวิตต่างๆได้มีการเปลี่ยนแปลงวิถีชีวิตของสังคมชนบท
เรสเซิลเมเนีย ครั้งที่ 12
เรสเซิลเมเนีย ครั้งที่ 12 จัดในวันที่ 31 มีนาคม ค.ศ.1996 ณ ฮอนด้า เซ็นเตอร์ แอนเดอร์แฮม แคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 18,853 คน
วอลเลย์บอลหญิงทีมชาติเกาหลีใต้
วอลเลย์บอลหญิงทีมชาติเกาหลีใต้ (대한민국 여자 배구 국가대표팀) เป็นตัวแทนของประเทศเกาหลีใต้ในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เป็นหนึ่งในทีมระดับแถวหน้าของโลกในช่วงยุคทศวรรษที่ 1970, 1990 และยังคงเป็นหนึ่งในทีมวอลเลย์บอลหญิงที่ดีที่สุดของเอเชีย รวมถึงเคยได้รับรางวัลเหรียญทองแดงจากการแข่งขันโอลิมปิกฤดูร้อน 1976 ที่มอนทรีออล ประเทศแคนาดา, อันดับ 4 จากการแข่งขันโอลิมปิกฤดูร้อน ถึง 3 ครั้งที่โอลิมปิกมิวนิก1972,โอลิมปิกฤดูร้อนที่ลอนดอน 2012 และโอลิมปิก ฤดูร้อนที่โตเกียว 2020
เพอร์ โดย เคที เพร์รี
เพอร์ โดย เคที เพร์รี (Purr by Katy Perry) เป็นน้ำหอมที่สร้างสรรค์โดยนักร้องอเมริกัน เคที เพร์รี และบริษัทจีแกนติก พาร์ฟุมส์ เนื่องจากเคทีเป็นคนรักแมวจึงทำให้เธอตัดสินใจสร้างน้ำหอมและรูปแบบดังกล่าวออกมา แม้ว่าแรงบันดาลใจที่มีต่อขวดน้ำหอมมาจากผลิตภัณฑ์น้ำหอมชนิดอื่นทั่วโลก เพอร์มีกลิ่นหอมหลากหลายกลิ่น รวมถึงกลิ่นผลไม้สกุลส้มด้วย น้ำหอมออกจำหน่ายในเดือนพฤศจิกายน ค.ศ. 2010 บรรจุขวดรูปแมวสีม่วง เพอร์มีขนาด 1.7 ออนซ์ และ 3.4 ออนซ์ ราคา 35 - 45 ดอลลาห์สหรัฐสำหรับขวดเล็ก และราคา 65 ดอลลาห์สหรัฐสำหรับขวดใหญ่
วิธีโดนต์
วิธีโดนต์ (D'Hondt method) หรือ วิธีเจฟเฟอร์สัน (Jefferson method) เป็นวิธีคำนวณหาค่าเฉลี่ยสูงสุดซึ่งใช้ในการแบ่งที่นั่งในระบบการลงคะแนนและใช้ในระบบสัดส่วนแบบบัญชีรายชื่อ ในสหรัฐเรียกวิธีนี้ตามทอมัส เจฟเฟอร์สัน ซึ่งเป็นผู้ริเริ่มใช้วิธีแบ่งสรรปันส่วนที่นั่งในสภาผู้แทนราษฎรสหรัฐใน ค.ศ. 1792 ส่วนในยุโรปนั้นเรียกตามฟิกตอร์ โดนต์ นักคณิตศาสตร์ชาวเบลเยียมผู้อธิบายหลักวิธีนี้ใน ค.ศ. 1878
ในระบบสัดส่วนนั้นตั้งใจให้มีการจัดแบ่งที่นั่งในสภาตามคะแนนเสียงที่แต่ละพรรคการเมืองได้รับ ตัวอย่างเช่น หากพรรคการเมืองชนะด้วยคะแนนเสียงหนึ่งในสามของคะแนนเสียงทั้งหมดดังนั้นพรรคการเมืองนั้นควรจะมีที่นั่งหนึ่งในสามของสภา โดยปกติแล้ว การจัดสัดส่วนให้พอดีนั้นเป็นไปได้ยากเนื่องจากการคำนวณออกมาจะที่นั่งที่เป็นเศษส่วน ดังนั้นจึงมีวิธีคิดหลายวิธี วิธีโดนต์ก็ถือเป็นหนึ่งในวิธีหลักที่ใช้ในการจัดสรรที่นั่งให้แต่ละพรรคการเมืองโดยทำให้กลายเป็นเลขจำนวนเต็ม และยังคงความเป็นสัดส่วนให้ได้มากที่สุด หลักการของวิธีต่าง ๆ นั้นใช้การประมาณการให้เข้ากับความเป็นสัดส่วนให้ได้มากที่สุดโดยพยายามลดความไม่เป็นสัดส่วนออก ในวิธีโดนต์นั้นหลักการคือลดจำนวนคะแนนเสียงที่เหลือไว้เพื่อนำคะแนนเสียงส่วนที่เหลือนั้นจัดเป็นสัดส่วนได้ลงตัว ซึ่งมีเพียงแค่วิธีโดนต์ (และวิธีอื่น ๆ ที่เทียบเท่า) สามารถลดความไม่เป็นสัดส่วนลงได้ ในการวิจัยเชิงประจักษ์จากวิธีอื่น ๆ นั้นกล่าวว่าจากแนวคิดสมัยใหม่แสดงให้เห็นว่าวิธีโดนต์นั้นเป็นระบบที่เป็นสัดส่วนน้อยที่สุดในวิธีใกล้เคียงทั้งหมด เนื่องจากวิธีโดนต์นั้นทำให้พรรคการเมืองขนาดใหญ่ (หรือกลุ่มพรรคการเมืองใหญ่) ได้เปรียบเหนือพรรคการเมืองขนาดเล็กจำนวนหลายพรรค    โดยเมื่อเปรียบเทียบกันกับวิธีเว็บสเตอร์/แซ็งต์-ลากูว์ หรือวิธีใช้ตัวหาร ลดความได้เปรียบของพรรคใหญ่ลง และช่วยพรรคขนาดกลางมากกว่าพรรคขนาดใหญ่กับพรรคขนาดเล็ก
คุณสมบัติของวิธีโดนต์จากการศึกษาแล้วพิสูจน์ได้ว่าวิธีโดนต์นั้นมีความสม่ำเสมอ คงเส้นคงวา เสถียร และเป็นวิธีที่สมดุลซึ่งกระตุ้นให้เกิดการรวมพรรคการเมือง โดยวิธีใดจะถือว่าสม่ำเสมอหรือไม่อยู่ตรงที่ว่าจะจัดการกับพรรคการเมืองที่ได้รับคะแนนเสียงเท่ากันอย่างไร ในเรื่องความคงเส้นคงวานั้นคือพรรคการเมืองจะไม่ได้ที่นั่งลดลงในกรณีที่ขนาดของสภาขยายใหญ่ขึ้น ส่วนประเด็นเรื่องความเสถียรนั้นกล่าวคือเมื่อพรรคการเมืองสองพรรครวมกันเป็นพรรคเดียวแล้วจะไม่ได้เปลี่ยนแปลงจำนวนที่นั่งจากเดิม ส่วนในเรื่องของการรวมพรรคการเมืองคือเมื่อใดที่มีการร่วมพันธมิตรกันจะไม่ทำให้เสียที่นั่งไป
สภานิติบัญญัติที่ใช้วิธีโดนต์ในการคำนวณได้แก่ กรีนแลนด์ กัมพูชา กัวเตมาลา กาบูเวร์ดี โครเอเชีย โคลอมเบีย ชิลี ซานมารีโน เซอร์เบีย ญี่ปุ่น เดนมาร์ก ติมอร์-เลสเต ตุรกี นอร์ทมาซิโดเนีย นิการากัว เนเธอร์แลนด์ บราซิล บุรุนดี เบลเยียม โบลิเวีย ปารากวัย เปรู โปรตุเกส โปแลนด์ ฟินแลนด์ ฟีจี มอนเตเนโกร มอลโดวา โมซัมบิก โมนาโก โรมาเนีย ลักเซมเบิร์ก เวเนซุเอลา สเปน สโลวีเนีย สวิตเซอร์แลนด์ สาธารณรัฐโดมินิกัน ออสเตรีย อาร์เจนตินา อาร์มีเนีย อารูบา อิสราเอล อุรุกวัย เอกวาดอร์ เอลซัลวาดอร์ เอสโตเนีย แองโกลา แอลเบเนีย ไอซ์แลนด์ และฮังการี
วิธีนี้ยังใช้ในการคำนวณหาที่นั่งเพิ่มเติม (top-up seats) ในรัฐสภาสกอตแลนด์ รัฐสภาเวลส์ และสภาลอนดอน ในบางประเทศใช้ในการเลือกตั้งสภายุโรป และในประเทศไทยใช้ในสมัยรัฐธรรมนูญ ค.ศ. 1997 เพื่อคำนวณจำนวนที่นั่งในระบบบัญชีรายชื่อ นอกจากนี้ยังใช้วิธีโดนต์แบบปรับแต่งในการเลือกตั้งสมาชิกสภานิติบัญญัตินครหลวงออสเตรเลีย แต่ต่อมาได้เปลี่ยนวิธีไปใช้ระบบการลงคะแนนแบบแฮร์-คลาร์กแทน
วิธีคำนวณ
หลังจากได้คะแนนเสียงทั้งหมดแล้ว จะมีการทำตารางผลหารสำหรับเปรียบเทียบแต่ละพรรคการเมือง โดยพรรคการเมืองที่มีขนาดผลหารใหญ่ที่สุดจะได้หนึ่งที่นั่ง และนำไปคำนวณต่อ จนกระทั่งสามารถหาผู้ชนะได้ครบทุกที่นั่ง โดยมีสูตรดังนี้
โดย
นำจำนวนคะแนนเสียงที่ได้รับของแต่ละพรรคการเมืองจากแบบแบ่งเขตมาหารด้วยตัวหารโดยเริ่มจาก 1 ต่อด้วย 2 และ 3 ไปจนครบจำนวนที่นั่งที่มีในแต่ละเขตเลือกตั้ง สมมติว่ามีพรรคการเมืองทั้งหมด p พรรค และมี s ที่นั่ง โดยสามารถนำมาสร้างเป็นตารางได้ โดยมีจำนวนแถวเป็น p แถว และสดมภ์เป็น s สดมภ์ ในขณะที่ค่าในแถวที่ i และสดมภ์ที่ j นั้นเป็นจำนวนคะแนนเสียงที่ได้รับโดยพรรคการเมือง i หารด้วย j โดยหาผู้ชนะจากจำนวน s ที่มากที่สุดในทั้งกริด
ตัวอย่าง
เพื่อใช้เปรียบเทียบกัน "สัดส่วนที่แท้จริง" ในตารางที่สองนั้นแสดงให้เห็นถึงจำนวนที่นั่งที่ได้รับโดยคำนวณจากจำนวนคะแนนเสียงที่รับ โดยผลลัพธ์นั้นออกมาเป็นเลขทศนิยม ตัวอย่างเช่น 100,000÷230,000×8 = 3.48 โดยจากวิธีโดนต์จะเห็นว่าพรรคการเมืองใหญ่จะได้เปรียบกว่าพรรคขนาดเล็ก
ตารางถัดไปเป็นการคำนวณอย่างง่าย โดยนำคะแนนของแต่ละพรรคการเมืองนั้นหารด้วย 1, 2, 3 หรือ 4 ลงในแต่ละสดมภ์ แล้วผลลัพธ์ที่สูงสุด 8 ผลลัพธ์ (จำนวนที่นั่ง) จะได้รับเลือก จำนวนค่าสูงสุดของแต่ละแถวนั้นคือจำนวนที่นั่งที่ได้รับ
ชิดจันทร์ ห่ง
ชิดจันทร์ ห่ง (สกุลเดิม: รุจิพรรณ; เกิด 2 มกราคม พ.ศ. 2531) ชื่อเล่น พลอย เป็นนักแสดงหญิงชาวไทย เข้าสู่วงการบันเทิงด้วยการประกวดเวทีดัชชี่บอยแอนด์เกิร์ล ปี 2004 และเป็นหนึ่งในกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3 และแสดงภาพยนตร์เรื่องแรกคือเรื่อง รับน้องสยองขวัญ (พ.ศ. 2548) ปัจจุบันเป็นนักแสดงอิสระ
ครอบครัว
ในช่วงเดือนเมษายน พ.ศ. 2553 มีข่าวออกมาว่าเธอแอบแต่งงานกับหนุ่มนอกวงการ ชื่อว่า เคน ห่ง โดยในวันที่ 28 เมษายน พ.ศ. 2553 พลอย ชิดจันทร์ พร้อมนางสมพร รุจิพรรณ มารดา และสามี นายเคน ห่ง อายุ 29 ปี ชาวฮ่องกง ได้ออกมาแถลงข่าวถึงเรื่องราวทั้งหมด โดย พลอย ชิดจันทร์ กล่าวว่า ตอนนี้ตนเองท้องได้ 7 เดือนแล้ว และได้ไปฝากครรภ์ที่โรงพยาบาลเชียงใหม่ราม และตนก็ได้ไปได้อัลตราซาวด์ทราบว่าลูกเป็นผู้ชาย และได้ตั้งชื่อลูกไว้แล้ว ชื่อ "ทาชิโน่"
สำหรับ นายเคน ห่ง ปัจจุบันประกอบอาชีพทำธุรกิจค้าลำไยอบแห้งส่งออก ซึ่งได้คบหาดูใจกันมาได้ 4 ปีแล้ว โดยได้หมั้นกันเมื่อ 2 ปีก่อน และได้แต่งงานกันเมื่อปลายปี พ.ศ. 2552
ปัจจุบันชิดจันทร์ มีบุตร-ธิดา รวม 4 คน
โลติด
ประวัติ
แต่เดิมโลติดเป็นอาจารย์สอนวิชาการต่อสู้ เคยสอนวิชาให้กับเล่าปี่และกองซุนจ้านในวัยหนุ่ม ต่อมาได้รับราชการในราชสำนักฮั่น มีตำแหน่งเป็นนตำแหน่งจงหลังเจียง ได้รับการแต่งตั้งเป็นแม่ทัพใหญ่ให้ไปปราบโจรโพกผ้าเหลืองที่เมืองกงจ๋ง ต่อมา ขันทีจูฮงได้มาขอสินบนจากโลติด แต่โลติดไม่ให้ จูฮงขุ่นเคืองจึงไปเป่าหูพระเจ้าเลนเต้ว่าโลติดไม่เอาใจใส่ในการปราบปรามโจรโพกผ้าเหลือง โลติดจึงถูกคุมขัง แล้วให้ตั๋งโต๊ะทำหน้าที่แม่ทัพแทนโลติด ต่อมา โลติดได้รับพระราชทานอภัยโทษ จึงได้กลับมารับราชการตามเดิม
หลังจากพระเจ้าเลนเต้สวรรคต เกิดการแย่งชิงบัลลังก์ภายใน โฮจิ๋นแม่ทัพใหญ่ได้ส่งเทียบเชิญตั๋งโต๊ะให้มาปราบปรามสิบขันที แต่โลติดและขุนนางคนอื่นคัดค้านเพราะเกรงว่าตั๋งโต๊ะจะเข้ามายึดอำนาจเสียเอง แต่โฮจิ๋นไม่รับฟัง โลติดและขุนนางคนอื่นๆจึงลาออกจากราชการ ต่อมา โฮจิ๋นถูกสิบขันทีสังหาร โจโฉและอ้วนเสี้ยวจึงยกพลเข้ากำจัดสิบขันที เตียวเหยียงและต๋วนกุยจับตัวพระนางโฮเฮา พระเจ้าเซ่าตี้ และตันลิวอ๋อง (หองจูเหียบ)ไว้เป็นตัวประกัน โลติดได้มาช่วยพระนางโฮเฮาจากขันที ด้วยความชอบครั้งนี้ ต่อมา จึงได้กลับมารับราชการตามเดิม
ต่อมา ตั๋งโต๊ะซึ่งยกทัพมาได้มีอำนาจในเมืองหลวง ได้เสนอขุนนางให้ปลดพระเจ้าเซ่าตี้ออก แล้วตั้งตันลิวอ๋องขึ้นเป็นกษัตริย์ โลติดเป็นคนหนึ่งที่คัดค้านการกระทำดังกล่าว ตั๋งโต๊ะโกรธจะฆ่าโลติดเสีย แต่ขุนนางทั้งปวงห้ามไว้ โลติดจึงรอดตาย แต่หลังจากนั้นสามก๊กก็ไม่มีการกล่าวถึงโลติดอีกเลย
คาลิตราส กูตอฟ
กาลิสตราต กูตอฟ (Calistrat Cuţov ) เกิดเมื่อ 10 ตุลาคม พ.ศ. 2491 ที่โรมาเนีย กูตอฟติดทีมชาติโรมาเนียเข้าแข่งขันกีฬาโอลิมปิก ถึงสามครั้ง ครั้งแรกเมื่อพ.ศ. 2511 ที่ เม็กซิโก ในรุ่นไลท์เวท รอบแรกได้บาย รอบสอง ชนะ เอริก นิกกีเนน จากฟินแลนด์ เมื่อ 17 ตุลาคม รอบสาม ชนะ มอนกี ลาดีลี จากตูนีเซีย เมื่อ 20 ตุลาคม รอบ 8 คนสุดท้าย ชนะ สโตลัน ปิลิเชฟ จากบัลแกเรีย เมื่อ 23 ตุลาคม รอบรองชนะเลิศ แพ้ รอนนี่ แฮริส จากสหรัฐ เมื่อ 24 ตุลาคม ได้เหรียญทองแดง
จากนั้นกูตอฟติดทีมชาติเข้าแข่งขันกีฬาโอลิมปิก พ.ศ. 2515 ที่ เยอรมันตะวันตกอีกครั้งในรุ่นไลท์เวลเตอร์เวท รอบแรก ชนะ โมฮัมเหม็ด มูรูลี จากยูกันดา เมื่อ 30 สิงหาคม รอบสอง แพ้ บรรเทา ศรีสุข จากไทยเมื่อ 4 กันยายน ตกรอบ กูตอฟติดทีมชาติเข้าแข่งขันกีฬาโอลิมปิก พ.ศ. 2519 ที่ แคนาดาเป็นครั้งที่สามในรุ่นไลท์เวลเตอร์เวท รอบแรกได้บาย รอบสอง ชนะ ฌองส์ เคลาเด รูส จากฝรั่งเศส เมื่อ 22 กรกฎาคม รอบสาม ชนะ เซียมซุล ฮาราฮับ จากอินโดนีเซีย เมื่อ 25 กรกฎาคม รอบ 8 คนสุดท้าย แพ้ วลาดิมีร์ โกเลฟ จากบัลแกเรีย เมื่อ 27 กรกฎาคม ตกรอบ
เขาหันมาเป็นเทรนเนอร์ตั้งแต่ พ.ศ. 2524 นักมวยสากลที่เขาได้ฝึก เช่น ดาเนียล ดูมิสเตรสคู น้องชายของเขาคือ ซิมิออน คูตอฟ เป็นนักมวยสากลสมัครเล่นเช่นกัน และได้เหรียญเงินกีฬาโอลิมปิก พ.ศ. 2519 ที่ แคนาดา
ศูนย์คมนาคมครบวงจรหงเฉียว
ศูนย์คมนาคมครบวงจรหงเฉียว (Hongqiao Comprehensive Transportation Hub) เป็นศูนย์ระบบการขนส่งผู้โดยสารขนาดใหญ่ ที่ตั้งอยู่ในเขตชานเมืองทางตะวันตกในเขต ฉางหนิง และ หมิ่นหัง ของ เซี่ยงไฮ้ ศูนย์คมนาคมครบวงจรหงเฉียวประกอบด้วย ท่าอากาศยานนานาชาติซ่างไห่หงเฉียว สถานีรถไฟความเร็วสูงหงเฉียว รถไฟใต้ดิน รถโดยสารประจำทาง รถแท็กซี่ และสถานีแม็กเลฟที่วางแผนไว้สำหรับการใช้งานในอนาคต
ศูนย์คมนาคมหงเฉียวเป็นศูนย์คมนาคมครบวงจรแห่งแรกในประเทศจีน และจะมีการสร้างลักษณะเดียวกันตามมาในเมืองอื่นอีก รวมทั้ง หางโจว กว่างโจว  และ เซินเจิ้น
ประวัติศาสตร์
ก่อนหน้าการสร้างศูนย์คมนาคมขนส่งแบบเชื่อมโยงต่างระบบลักษณะนี้ ท่าอากาศยานนานาชาติซ่างไห่หงเฉียวได้รับการต่อเติมและปรับปรุงใหม่ในปี พ.ศ.2507 ให้เป็นท่าอากาศหลักของเซี่ยงไฮ้ ต่อมาในปี พ.ศ.2548 ความคิดของการรวมศูนย์ระบบการขนส่งให้เป็นศูนย์คมนาคมครบวงจรหงเฉียวนี้ ถูกหยิบยกอย่างเป็นทางการโดยกระทรวงการรถไฟของจีนและเทศบาลนครเซี่ยงไฮ้
บริษัทจัดการลงทุนซ่างไห่หงเฉียว (Shanghai Rainbow Investment Corp.) ก่อตั้งขึ้นในปี 2549 โดยรัฐบาลเซี่ยงไฮ้เพื่อเป็นนิติบุคคลที่ได้รับอนุญาตแต่เพียงผู้เดียวในการดูแลโครงการก่อสร้างและพัฒนาของศูนย์คมนาคมครบวงจรหงเฉียว และวางแผนให้ศูนย์แห่งนี้เป็นส่วนหนึ่งของแผนโครงสร้างพื้นฐานของงานเอ็กซ์โป 2010 ศูนย์นี้แล้วเสร็จสมบูรณ์ก่อนสิ้นปี 2552 (ปี ค.ศ. 2009) และนำไปใช้ในงานเอ็กซ์โป 2010 ในปี 2553
ทางอากาศ
ท่าอากาศยานนานาชาติซ่างไห่หงเฉียวให้บริการเที่ยวบินภายในประเทศ และเที่ยวบินภูมิภาคสู่ญี่ปุ่นและเกาหลีใต้เป็นหลัก ในปี 2559 ท่าอากาศยานให้บริการผู้โดยสาร 40,460,135 คน ทำให้เป็นท่าอากาศยานที่พลุกพล่านอันดับ 7 ในประเทศจีน และเป็น อันดับที่ 45 ของโลก
รถไฟความเร็วสูง
สถานีรถไฟเซี่ยงไฮ้หงเฉียวเป็นหนึ่งในสามสถานีรถไฟหลักของเซี่ยงไฮ้ และเป็นสถานีรถไฟที่ใหญ่ที่สุดในเอเชีย ให้บริการรถไฟความเร็วสูงระหว่างเมืองไปยังเมืองใหญ่ทั้งหมดของจีน เส้นทางรถไฟที่สำคัญและเป็นที่รู้จักมากที่สุดได้แก่ เส้นทางรถไฟความเร็วสูงระหว่างเมืองเซี่ยงไฮ้ - นานกิง, เส้นทางรถไฟความเร็วสูงเซี่ยงไฮ้ - หางโจว (ส่วนแรกของ เส้นทางรถไฟความเร็วสูงเซี่ยงไฮ้ - คุนหมิง ) และ เส้นทางรถไฟความเร็วสูงปักกิ่ง - เซี่ยงไฮ้
ระบบรถไฟใต้ดินเซี่ยงไฮ้
ขณะนี้มีรถไฟใต้ดินสามสายที่ให้บริการในศูนย์แห่งนี้ คือ รถไฟใต้ดินสาย 2, สาย 10 และ สาย 17
รถไฟใต้ดินเซี่ยงไฮ้สาย 10 เป็นเส้นทางสายตะวันตกเฉียงใต้ - ตะวันออกเฉียงเหนือที่เชื่อมต่อไปยังเขตที่อยู่อาศัยหนาแน่นของ หยางผู่ และ หงโข่ว ผ่านตัวเมืองเซี่ยงไฮ้
พาหนะอื่น
ถนนยกระดับสร้างขึ้นเพื่อให้บริการเชื่อมต่อทางถนนไปยังสถานที่ต่างๆในเซี่ยงไฮ้ และเมืองใกล้เคียง
ชายชาญทหารไทย
เพลงชายชาญทหารไทย เป็นเพลงปลุกใจ ทำนองโดยท่านผู้หญิงพวงร้อย อภัยวงศ์ ขับร้องโดยสวลี ผกาพันธ์ เมื่อ พ.ศ. 2516 อยู่ในแผ่นเสียงชุด "ทหารพระนเรศวร" บรรเลงโดยวงดุริยางค์กองทัพเรือ
คำร้อง: ท่านผู้หญิงพึงจิตต์ ศุภมิตร ทำนอง: ท่านผู้หญิงพวงร้อย อภัยวงศ์
เดอะวันแด้ตก็อตอะเวย์ (เพลงเคที เพร์รี)
"เดอะวันแด้ตก็อตอะเวย์" (The One That Got Away) เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สาม ทีนเอจดรีม (ค.ศ. 2010) เพลงโปรดิวซ์โดยดร.ลู้ก และแมกซ์ มาร์ติน และทั้งสองคนนี้ร่วมเขียนเพลงกับเพร์รีด้วย เพลงเป็นแนวป็อปบัลลาดจังหวะปานกลาง เนื้อหาเกี่ยวกับความรักที่หายไป เนื้อเพลงอ้างอิงถึงวงร็อก เรดิโอเฮด และความสัมพันธ์ของจอห์นนี แคช และจูน คาร์เตอร์ แคช เพื่อแสดงถึงความสัมพันธ์ที่เหนียวแน่น "เดอะวันแด้ตก็อตอะเวย์" ได้รับคำชมเป็นส่วนมากจากนักวิจารณ์ดนตรีซึ่งยกย่องในโทนเสียงที่จริงจังของเพร์รี เพลงออกจำหน่ายในเดือนตุลาคม ค.ศ. 2011 โดยแคปิตอลเรเคิดส์ เป็นซิงเกิลลำดับที่หกของอัลบั้ม
"เดอะวันแด้ตก็อตอะเวย์" ขึ้นสูงสุดที่อันดับ 3 บนชาร์ตบิลบอร์ดฮอต 100 ทำให้อัลบั้มทีนเอจดรีมเป็นอัลบั้มที่เจ็ดในประวัติศาสตร์ 53 ปีของชาร์ตที่มีเพลงขึ้นสิบอันดับแรกถึง 6 เพลงเป็นอย่างน้อย ซิงเกิลดังกล่าวยังขึ้นอันดับหนึ่งบนชาร์ตฮอตแดนซ์คลับซองส์ อดัลต์ท็อป 40 และเมนสตรีมท็อป 40 ด้วย
มิวสิกวิดีโอของเพลงกำกับโดยฟลอเรีย ซิจิสมอนดิ และเผยแพร่ครั้งแรกในเดือนพฤศจิกายน ค.ศ. 2011 ได้นักแสดงอย่าง ดิเอโก ลูนา มาร่วมแสดงด้วย เพลงเวอร์ชันรีมิกซ์ได้ บี.โอ.บี มาร้องร่วม ออกจำหน่ายทางดิจิตอลในวันที่ 20 ธันวาคม ค.ศ. 2011 เพลงเวอร์ชันอคูสติกออกจำหน่ายทางดิจิตอลในวันที่ 16 มกราคม ค.ศ. 2012 และรวมอยู่ในอัลบั้ม ทีนเอจดรีม: เดอะคอมพลีตคอนเฟกชัน ด้วย เพลงยังถูกนำมาร้องใหม่โดยนักร้องมากมาย เช่น ริชาร์ด มากซ์, จอร์แดน พรูอิตต์ และซีลีนา โกเมซ & เดอะซีน
ไมยราบไร้หนาม
ไมยราบไร้หนาม หรือ ไมยราบเลื้อย หรือ ไมยราบวัว (Giant sensitive plant; ) ไม้ล้มลุกกึ่งทอดเลื้อย อายุหลายปีในวงศ์ถั่ว (Fabaceae) ชนิดหนึ่ง
มีลำต้นสี่เหลี่ยม มีหนาม แหลมเป็นแง่งและขนสากปกคลุม ใบ เป็นใบประกอบแบบขนนก 2 ชั้น ยาวได้ถึง 22 เซนติเมตร ใบย่อยชั้นแรก 6-9 คู่ มีหนามแหลม ตลอดแผงก้านใบ ใบย่อยชั้นรอง 15-30 คู่ รูปขอบขนาน ดอก สีม่วงแดงแกมชมพู ออกเป็นช่อกลมที่ซอกใบ ขนาด 12-15 มิลลิเมตร มีดอกย่อยขนาดเล็กจำนวนมาก กลีบรองดอกรูประฆัง กลีบดอก เชื่อมกันที่ฐาน ปลายแยก 4 กลีบ รูปไข่ ปลายมน เกสรผู้ 8 อัน ก้านชูเกสร ยาว 6-7 มิลลิเมตร รังไข่รูปรีแบน ผล เป็นฝักแบน รูปขอบขนาน โค้งเล็กน้อย กว้าง 5 มิลลิเมตร ยาว 25-35 มิลลิเมตร ติดกันแน่น เป็นกระจุก ผิวมีหนาม ผลแก่สีน้ำตาลอ่อน มี 3-6 เมล็ด
มีถิ่นกำเนิดในทวีปอเมริกาใต้ เป็นวัชพืชร้ายแรง พบทั่วไปตามที่รกร้างหรือที่เปิดโล่ง ที่ระดับความสูงได้ถึง 1,200 เมตร ออกดอกช่วงเดือน ตุลาคม-ธันวาคม
ไมยราบไร้หนาม มีประโยชน์ใช้เป็นปุ๋ยพืชสดและพืชคลุมดินได้ช่วยปรับปรุงคุณสมบัติทางเคมีของดิน เพิ่มอินทรียวัตถุในดิน เพิ่มสัดส่วนของช่องอากาศในดิน ทำให้ดินร่วนซุย และเพิ่มความสามารถในการอุ้มน้ำของดิน แต่ไม่เหมาะสมนำมาเป็นอาหารสัตว์หากไม่เข้าใจวิธีดำเนินการเนื่องจากมีสารไนเตรท-ไนโตรเจน สะสมอยู่ในลำต้นและใบในปริมาณสูงพอที่จะทำให้เกิดการเป็นพิษขึ้นได้ เมื่อสัตว์กินเข้าไปในปริมาณมาก โดยเฉพาะในช่วงต่อระหว่างฤดูแล้งกับฤดูฝน ภาวะอากาศที่เปลี่ยนแปลงด้านอุณหภูมิและความชื้น โดยเฉพาะสัตว์จำพวกโค-กระบือ หากกินเข้าไปจะเป็นพิษมากกว่าแพะและม้า นอกจากนี้ในต้นไมยราบไร้หนามยังมีสารไซยาไนด์เป็นส่วนประกอบ
เอ็มแรป
รถหุ้มเกราะต้านทานทุ่นระเบิดและซุ่มโจมตี (Mine-Resistant Ambush Protected) หรือ เอ็มแรป (MRAP; ) เป็นคำที่ใช้เรียกยานพาหนะทางยุทธวิธีขนาดเบาของกองทัพสหรัฐ ซึ่งผลิตขึ้นโดยเป็นส่วนหนึ่งของโครงการเอ็มแรป ที่ออกแบบมาให้ทนต่อการโจมตีของระเบิดแสวงเครื่อง (IED) และการซุ่มโจมตีโดยเฉพาะ โครงการเอ็มแรปของกระทรวงกลาโหมสหรัฐได้เริ่มขึ้นใน ค.ศ. 2007 เพื่อตอบสนองต่อภัยคุกคามที่เพิ่มขึ้นของระเบิดแสวงเครื่องในช่วงสงครามอิรัก ตั้งแต่ ค.ศ. 2007 ถึง ค.ศ. 2012 โครงการเอ็มแรปได้กรีธาพลยานพาหนะดังกล่าวมากกว่า 12,000 คันในสงครามในอิรัก ตลอดจนสงครามในอัฟกานิสถาน
การผลิตยานพาหนะเอ็มแรปได้สิ้นสุดลงอย่างเป็นทางการใน ค.ศ. 2012 ตามด้วยยานพาหนะเอ็มแรปสำหรับทุกสภาพภูมิประเทศ (เอ็ม-เอทีวี) โดยใน ค.ศ. 2015 ออชคอชคอร์ปอเรชันได้รับสัญญาให้สร้างออชคอช แอล-เอทีวี ในฐานะยานยนต์เบาทางยุทธวิธีร่วม ซึ่งเป็นยานพาหนะที่ทนทานต่อทุ่นระเบิดที่เบากว่า เพื่อแทนที่ฮัมวีในบทบาทการรบ และเสริมเอ็ม-เอทีวี
ประวัติ
ยานยนต์หุ้มเกราะขนาดเบาที่ออกแบบมาเพื่อต้านทานทุ่นระเบิดโดยเฉพาะ ได้รับการแนะนำครั้งแรกในยานพาหนะพิเศษในคริสต์ทศวรรษ 1970 โดยกองทัพบกโรดีเชีย และได้รับการพัฒนาเพิ่มเติมโดยผู้ผลิตในประเทศแอฟริกาใต้ โดยเริ่มใน ค.ศ. 1974 ด้วยรถลำเลียงพลหุ้มเกราะ (APC) ฮิปโป ขั้นตอนแรกในกองกำลังป้องกันแอฟริกาใต้เป็นบอสวาร์ก ซึ่งเป็นอูนิมอกที่ติดตั้งถังเบี่ยงเบนทุ่นระเบิดบนแชสซีเพื่อปกป้องลูกเรือ ต่อมาคือยานพาหนะที่สร้างขึ้นโดยเฉพาะรุ่นแรก ได้แก่ ฮิปโปและประเภทเบาอื่น ๆ พวกมันมีตัวถังรูปตัววีหุ้มเกราะโดยพื้นฐานแล้วติดตั้งบนแชสซีรถบรรทุก ส่วนรุ่นต่อไปเป็นตัวแทนโดยบัฟเฟล ซึ่งเป็นแชสซีอูนิมอกที่มีห้องคนขับที่มีการป้องกันทุ่นระเบิด และห้องลูกเรือที่มีการป้องกันทุ่นระเบิดติดตั้งอยู่ ยานพาหนะรุ่นแรก ๆ เหล่านี้ทำงานได้ดี แต่แชสซีนั้นบรรทุกเกินพิกัดและไม่คล่องตัวเมื่อขับทางขรุขระ ส่วนรถหุ้มเกราะทหารราบแคสเปอร์ได้รับการพัฒนาสำหรักองกำลังป้องกันแอฟริกาใต้หลัง ค.ศ. 1980 นี่เป็นแรงบันดาลใจสำหรับโครงการเอ็มแรปอเมริกัน และพื้นฐานสำหรับยานพาหนะบางรายการของโครงการ
ใน ค.ศ. 2004 ทีเอสจี/เอฟพีไอ คูการ์ได้รับการออกแบบโดยทีมสหรัฐ ที่นำโดยสหราชอาณาจักร ตามข้อกำหนดของเหล่านาวิกโยธินสหรัฐ ซึ่งกลายเป็นจุดเริ่มต้นที่เปิดตัวโครงการเอ็มแรป เนื่องจากในสหรัฐมีโรงงานเหล็กกล้า "คุณภาพเกราะ" เพียงสองแห่งเท่านั้น ได้แก่ บริษัทออริกอนสตีลมิลส์ และบริษัทอินเตอร์เนชันแนลสตีลกรุป (ปัจจุบันเป็นส่วนหนึ่งของบริษัทอาร์เซลอร์มิททาลของอินเดีย) ซึ่งมีคุณสมบัติในการผลิตเกราะเหล็กกล้าสำหรับกระทรวงกลาโหมสหรัฐ โดยได้เจรจาเพื่อให้แน่ใจว่ามีเหล็กเพียงพอเพื่อให้ทันต่อการผลิต
โครงการเอ็มแรป
โครงการเอ็มแรปของกองทัพสหรัฐ ได้รับแจ้งจากการบาดเจ็บล้มตายของสหรัฐจากระเบิดแสวงเครื่องในช่วงสงครามอิรัก
มีการออกแบบยานพาหนะจำนวนหนึ่งจากผู้จำหน่ายหลายรายในฐานะส่วนหนึ่งของโครงการเอ็มแรป ยานพาหนะมักจะมีตัวถังรูปตัว "วี" เพื่อเบี่ยงเบนแรงระเบิดจากทุ่นระเบิดหรือระเบิดแสวงเครื่องใต้ตัวรถ ซึ่งจะช่วยปกป้องรถและผู้โดยสาร ทั้งนี้ เอ็มแรปมีน้ำหนัก 14 ถึง 18 ตัน สูง 9 ft และมีราคาระหว่าง 500,000 ดอลลาร์สหรัฐถึง 1,000,000 ดอลลาร์สหรัฐ
บริษัทต่อไปนี้นำเสนอการออกแบบ:
โดยมีแผนที่จะรวมสถานีอาวุธระยะไกลอย่างโครวส์ II, เกราะต้านระเบิดเจาะเกราะอย่างแฟรกคิต 6 และระบบต่อต้านพลซุ่มยิงอย่างบูมเมอแรงบนเอ็นแรปจำนวนมากในการรบ
หมวดยานพาหนะ
ชั้นเอ็มแรปแบ่งออกเป็นสามประเภทตามน้ำหนักและขนาด
เรือพี่เลี้ยงเรือดำน้ำ
เรือพี่เลี้ยงเรือดำน้ำ (submarine tender) เป็นเรือบรรทุกสัมภาระสำหรับเรือใต้น้ำที่จัดส่งและสนับสนุนเรือดำน้ำ
การพัฒนา
เรือดำน้ำมีขนาดเล็กเมื่อเทียบกับเรือข้ามมหาสมุทรส่วนใหญ่ และโดยทั่วไปไม่มีความสามารถในการพกพาอาหาร, เชื้อเพลิง, ตอร์ปิโด และวัสดุอื่น ๆ จำนวนมากได้ รวมถึงไม่สามารถบรรทุกขบวนอุปกรณ์บำรุงรักษาและบุคลากรได้มากนัก แต่เรือพี่เลี้ยงจะบรรทุกของทั้งหมดเหล่านี้ให้ อีกทั้งจัดให้พบกับเรือดำน้ำเพื่อเสริมกำลัง หรือเตรียมการเหล่านี้ในขณะที่จอดที่ท่าเรือใกล้กับบริเวณที่เรือดำน้ำปฏิบัติการ ในบางกองทัพเรือ เรือพี่เลี้ยงได้จัดให้มีห้องเครื่องเพื่อการซ่อมบำรุง และเป็นหอพักแบบลอยตัวพร้อมลูกเรือบรรเทาทุกข์
ด้วยขนาดที่เพิ่มขึ้นและระบบอัตโนมัติของเรือดำน้ำสมัยใหม่ รวมทั้งในกองทัพเรือบางแห่งได้ริเริ่มพลังงานนิวเคลียร์ เรือพี่เลี้ยงก็ไม่จำเป็นต้องบรรทุกเชื้อเพลิงให้อีกต่อไป
ชิลี
คำที่ใช้ในกองทัพเรือชิลีคือ "เรือแม่ของเรือดำน้ำ" ดังตัวอย่างเช่น เบเอเมเอเซ (บูเกมาเดรเดซุบมาริโนส) อัลมิรันเตเมริโน
เยอรมนี
ไม่สามารถปฏิบัติการเรือพี่เลี้ยงผิวน้ำตามแบบแผนได้จำนวนมากในช่วงสงครามโลกครั้งที่สอง ซึ่งครีคส์มารีเนอของเยอรมนีใช้เรือดำน้ำแบบ XIV (ชื่อเล่นคือวัวนม) จำนวนมากเพื่อการเสริมกำลังในทะเล
รัสเซีย
กองทัพเรือรัสเซียได้ปลดประจำการเรือพี่เลี้ยงชั้นดอนและอูกราทั้งหมดที่สืบทอดมาจากกองทัพเรือโซเวียตในปี ค.ศ. 2001 เรือลำสุดท้ายที่เหลืออยู่ในชั้นนี้คือไอเอ็นเอส อัมบา (A54) ซึ่งขายให้กองทัพเรืออินเดียในปี ค.ศ. 1968 เพื่อใช้กับกองเรือเรือดำน้ำชั้นฟอกซ์ทรอต และมีรายงานว่ามันถูกปลดประจำการในเดือนกรกฎาคม ค.ศ. 2006
เนเธอร์แลนด์
กองทัพเรือเนเธอร์แลนด์มีเรือสนับสนุนเรือดำน้ำหนึ่งลำคือเรือหลวงแมคูเออ (A900) ซึ่งขึ้นระวางในปี ค.ศ. 1987 เพื่อทดแทนเรือหลวงโอนเวอโชแกน์ (M886) หรือที่รู้จักกันหลังจากนั้นในนามเรือหลวงแมคูเออ (A 856) ซึ่งขึ้นระวางในปี ค.ศ. 1956 ในฐานะเรือกวาดทุ่นระเบิดชั้นแอกเกรสซีฟเคลื่อนที่ในมหาสมุทร ซึ่งสร้างขึ้นในสหรัฐ และใช้เป็นเรือพี่เลี้ยงเรือดำน้ำในภายหลัง
ไทย
กองทัพเรือไทย ใข้เรืออู่ลำเลียงพลสะเทินน้ำสะเทินบกเป็นเรือพี่เลี้ยงเรือดำน้ำครั้งแรกของโลก คือ เรือหลวงช้าง
ยศวริศ ชูกล่อม
ยศวริศ ชูกล่อม หรือที่รู้จักกันดีในชื่อ เจ๋ง ดอกจิก แนวร่วมคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) และนักแสดงตลก เกิดเมื่อวันที่ 4 มีนาคม พ.ศ. 2501 ที่จังหวัดสุราษฎร์ธานี มีชื่อเดิมว่า ประมวล ชูกล่อม จบการศึกษาระดับปริญญาโทจากสถาบันบัณฑิตพัฒนบริหารศาสตร์ (นิด้า) อดีตผู้ช่วยเลขานุการ นายฐานิสร์ เทียนทอง อดีตรัฐมนตรีช่วยว่าการกระทรวงมหาดไทย   ที่ปรึกษารัฐมนตรีช่วยว่าการกระทรวงเกษตรและสหกรณ์
เคยทำงานที่ทำการไปรษณีย์ย่านสามแยกไฟฉายในเขตบางกอกน้อย กรุงเทพมหานคร จากนั้นผันตัวเองไปเป็นนักแสดงตลกในค่าเฟ่ และหลังจากนั้นได้เข้าสู่แวดวงการเมืองซึ่งเป็นสิ่งที่ชื่นชอบมาตั้งแต่เด็ก ด้วยการเป็นคนสนิทของทีมงานรัฐมนตรีในคณะรัฐบาลนายบรรหาร ศิลปอาชา และรัฐบาล พล.อ.ชวลิต ยงใจยุทธ และเคยเข้าแข่งขันรายการแฟนพันธุ์แท้ ตอน การเมืองไทย ด้วย ในการเลือกตั้ง ปี พ.ศ. 2548 มีความพยายามจะลงรับสมัครเลือกตั้งเป็นสมาชิกสภาผู้แทนราษฎร (ส.ส.) ในสังกัดพรรคไทยรักไทย (ทรท.) ที่เขต 4 จังหวัดสุราษฎร์ธานี บ้านเกิดของตัวเอง แต่ไม่ถูกเลือก จึงย้ายไปสังกัดพรรคชาติไทย (ชท.) แทน แต่ก็ไม่ได้รับการเลือกตั้ง ต่อมาในการเลือกตั้ง ปี พ.ศ. 2550 ก็ลงสมัครเลือกตั้งอีกครั้งที่จังหวัดนนทบุรี สังกัดพรรคเพื่อแผ่นดิน (พผ.) ก็ไม่ได้รับเลือกตั้งอีก ในคดียุบพรรคการเมือง พ.ศ. 2549 เป็นหนึ่งในผู้ถูกกล่าวหาว่าจ้าง ผู้สมัครให้ลงสมัครรับเลือกตั้งในสังกัดพรรคการเมืองขนาดเล็กที่จังหวัดตรัง ซึ่งเป็นหลักฐานหนึ่งนำไปสู่คดียุบพรรคไทยรักไทยในที่สุด
ในเหตุการณ์มหาอุทกภัย พ.ศ. 2554 ตกเป็นข่าวว่าเป็นผู้ยึดเรือบริจาคและทำกิริยาไม่เหมาะสมต่อสื่อมวลชนถึงศูนย์ปฏิบัติการช่วยเหลืออุทกภัย (ศปภ.) จนเป็นที่วิพากษ์วิจารณ์ไปทั่ว
ในกลางปี พ.ศ. 2555 ถูกตัดสินจำคุกจากการยื่นฟ้องของนายนิพิฏฐ์ อินทรสมบัติ จากการเปิดเผยเบอร์โทรศัพท์และชื่อที่อยู่ของศาลรัฐธรรมนูญ ในที่ชุมนุม ซึ่งผิดเงื่อนไขของการปล่อยตัวจากคดีการชุมนุมเมื่อปี พ.ศ. 2553 แต่ได้ถูกประกันตัวออกมาจากการยื่นขอของกรุณา มอริส ภรรยาที่เป็นนักแสดง ด้วยหลักทรัพย์เป็นเงินสด 600,000 บาท
ในวันที่ 6 ธันวาคม 2559 ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่ง ห้ามดำรงตำแหน่งทางการเมือง 5 ปี นับแต่วันที่ 30 มิ.ย.2556   ซึ่งเป็นวันพ้นจากตำแหน่ง กรณีแจ้งทรัพย์สินล่าช้า โทษจำคุกรอลงอาญา 1 ปี ปรับ 4000 บาท
วันที่ 7 มีนาคม 2560 ศาลฎีกา ตัดสินลงโทษจำคุก 2 ปีไม่รอลงอาญา ในคดีหมิ่นประมาทสถาบันพระมหากษัตริย์
เขาเคยเป็นแกนนำคณะสามัคคีประชาชนเพื่อประเทศไทย(ไทยไม่ทน) ทำหน้าที่เป็นทั้งพิธีกรในช่วงบันเทิง รวมถึงร่วมขึ้นปราศรัยหลายครั้ง
ในวันที่ 10 กุมภาพันธ์ 2566 เขาได้ได้ย้ายเข้ามาร่วมงานกับพรรครวมไทยสร้างชาติ พร้อมกับนาย สมหวัง อัสราษี อดีตแนวร่วมประชาธิปไตยต่อต้านเผด็จการแห่งชาติอีกคน โดยนาย จตุพร พรหมพันธุ์ กล่าวว่าตนนั้นไม่เกี่ยวข้องกับเหตุการณ์ที่เกิดขึ้น
ซูเปอร์โบวล์ครั้งที่ 40
ซูเปอร์โบวล์ครั้งที่ 40 (Super Bowl XLI) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2007 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Seattle Seahawks กับแชมป์อเมริกันฟุตบอลคอนเฟอเร็นซ์ (AFC) Pittsburgh Steelers โดยทีมPittsburgh Steelers เอาชนะ ทีม Seattle Seahawks ในคะแนน 21–10 เกมนี้จะจัดในวันอาทิตย์ที่ 5 กุมภาพันธ์ ค.ศ. 2006 ที่สนามFord Field ในเมืองดีทรอยต์, รัฐมิชิแกน
แอมานุแอล รีวา
แอมานุแอล รีวา (Emmanuelle Riva; 24 กุมภาพันธ์ ค.ศ. 1927 – 27 มกราคม ค.ศ. 2017) เป็นนักแสดงหญิงชาวฝรั่งเศส รีวาเสียชีวิตจากโรคมะเร็ง เมื่อวันที่ 27 มกราคม ค.ศ. 2017 ที่กรุงปารีส ประเทศฝรั่งเศส ด้วยอายุ 89 ปี
ไททาเนีย (ดาวบริวาร)
ไททาเนีย (Titania) เป็นดาวบริวารลำดับที่ 17 นับตามระยะทางจากดาวยูเรนัส ถูกค้นพบเมื่อ วันที่ 11 มกราคม 1787 โดย วิลเลียม เฮอร์เชล มีขนาดใหญ่เป็นอันดับ 8 ของดาวบริวารที่ใหญ่ที่สุดในระบบสุริยะ  ไททาเนียได้ตั้งชื่อตามราชินิแห่งนางฟ้า จากเรื่อง  A Midsummer Night's Dream ของ วิลเลียม เชคสเปียร์ วงโคจรของไททาเนียอยู่ในสนามแม่เหล็กของดาวยูเรนัส
พื้นผิวส่วนใหญ่ของไททาเนียเป็นหินและน้ำแข็ง ส่วนแกนชั้นนอกเป็นหิน แต่แกนชั้นในเป็นน้ำแข็ง ต่อมาเครื่องอินฟราเรดสเปกโทรสโคป ได้เริ่มสำรวจแล้วพบว่ามีน้ำแข็งแห้งและน้ำแข็งบนพื้นผิวเป็นจำนวนมาก ไททาเนียเหมือนกับดาวบริวารหลักอื่นๆ คือเกิดจากจานพอกพูนมวล
ในปี 2013 นักดาราศาสตร์ได้เรียนรู้เกี่ยวกับดาวบริวารของดาวยูเรนัสมากขึ้น จากการสำรวจของยานวอยเอจเจอร์ 2 เมื่อ เดือนมกราคม 1986 ซึ่งการสำรวจครั้งนั้นทำให้สามารถทำแผนที่ดาวได้แค่ 40 % เท่านั้น
บุคคลที่เสียชีวิตในปี พ.ศ. 2551
ด้านล่างนี้เป็นบุคคลที่เสียชีวิตในปี พ.ศ. 2551
สงครามเชียงตุง
สงครามเชียงตุง เป็นความพยายามของอาณาจักรสยามรัตนโกสินทร์ที่จะเข้าครองครอบรัฐเชียงตุง ซึ่งเป็นรัฐของชาวไทเขินทางเหนือซึ่งอยู่ภายใต้การปกครองของพม่าราชวงศ์โก้นบอง สงครามตีเมืองเชียงตุงเกิดจากความขัดแย้งภายในวงศ์เจ้าเมืองอาณาจักรหอคำเชียงรุ่งสิบสองปันนา เจ้านายไทลื้อเชียงรุ่งเข้ามาขอพึ่งพระบรมโพธิสมภาร ฝ่ายสยามเห็นว่าหากจะยกทัพไปโจมตีเมืองเชียงรุ่งได้ต้องครอบครองเมืองเชียงตุงให้ได้เสียก่อน นำไปสู่สงครามตีเมืองเชียงตุง สงครามตีเมืองเชียงตุงเกิดขึ้นครั้งแรกเกิดขึ้นเมื่อพ.ศ. 2393 ในรัชสมัยพระบาทสมเด็จพระนั่งเกล้าเจ้าอยู่หัว สยามให้ฝ่ายอาณาจักรล้านนาเชียงใหม่จัดทัพขึ้นไปโจมตีเมืองเชียงตุงแต่ไม่สำเร็จ ต่อมาในรัชกาลพระบาทสมเด็จพระจอมเกล้าเจ้าอยู่หัว สยามได้จัดทัพขึ้นไปเมืองเชียงตุงอีกสองครั้งในปี พ.ศ. 2395 และพ.ศ. 2396 ซึ่งไม่ประสบความสำเร็จอีกเช่นกัน